มีอะไรกับแฟนแล้วถุงยางแตกหลั่งในเป็นอะไรหรือเปล่าคะ
สวัสดีค่ะ การใช้ยาคุมแบบฉีดรายเดือนหรือราย 3 เดือนนั้น เป็นการคุมกำเนิดที่มีประสิทธิภาพสูงมากวิธีหนึ่ง โอกาสตั้งครรภ์ขณะที่ฉีดยาอยู่มีน้อยกว่า 1% ค่ะโดยการใช้ยาคุมแบบฉีดควรเริ่มภายใน 5 วันแรกของการมีประจำเดือน หรือถ้าเริ่มช่วงอื่น ควรรอให้ครบ 7 วันก่อนค่อยมีเพศสัมพันธ์ได้ดังนั้นหากได้เริ่มการฉีดยาอย่างถูกต้อง สามารถมีเพศสัมพันธ์ไม่ป้องกันได้ โอกาสตั้งครรภ์มีน้อยมากๆค่ะหากมีความผิดปกติใดๆเช่นเลือดออกผิดปกติมาก เป็นลิ่มเลือด ปวดท้องน้อยเยอะ ควรไปพบแพทย์เพื่อตรวจเพิ่มเติม แต่ในระหว่างการใช้ยาฉีดนั้นอาจจะมีเลือดออกกระปริดกระปรอยทางช่องคลอดร่วมกับประจำเดือนที่มาไม่สม่ำเสมอได้เช่นกันค่ะ และควรไปฉีดยาต่อให้ตรงตามแพทย์นัด